নীলফামারী, ১৮ জুন: নীলফামারীর ডোমার উপজেলায় নিবার্চন পরবর্তী সহিংসতায় একজনের মৃত্যু হয়েছে।    জানা যায়, গত ১৬ জুন নির্বাচনী সহিংসতায় আহত মনির উদ্দীন (৬০) শনিবার দুপুরে রংপুর মেডিকেল কলেজ হাসপাতালে চিকিৎসাধীন অবস্থায় মারা গেছে।    এ ঘটনায় ওই এলাকায় চরম উত্তেজনা বিরাজ করেছে।    ডোমার থানার ভারপ্রাপ্ত কর্মকর্তা সুকুমার মোহন্ত জানান, গত ১৬ জুন ডোমার উপজেলার ১০ ইউনিয়নে নির্বাচন অনুষ্ঠিত হয়। নির্বাচনের দিন সন্ধ্যায় গোমনাতী ইউনিয়নের মৌজা গোমনাতী বেসরকারি প্রাথমিক বিদ্যালয় কেন্দ্রে ভোটের ফলাফল নিয়ে দুই সদস্য প্রার্থীর সমর্থকদের সাথে সংর্ঘষ হয়। এ ঘটনায় ২০ জন আহত হয়। আহতদের মধ্যে  পাঁচজন রংপুর মেডিকেল কলেজ হাসপাতালে চিকিৎসাধীন ছিল।    এদের মধ্যে চিকিৎসাধীন অবস্থায় মনির উদ্দিন আজ মারা যায়।      বার্তা২৪ ডটনেট/আর/এটি